
转讜住驻讜转



 诪专 讘专 专讘 讗砖讬 讗诪专 讻讜'. 驻讬' 讘拽讜谞讟专住 讚讻诪专 讘专 专讘 讗砖讬 拽讬讬''诇 讘讻诇 讚讜讻转讬 讘专 诪诪讻转讘 讗讜讚讬转讗 讜诪讬驻讱 砖讘讜注讛 讜讻谉 讬砖 讘住讚专 转谞讗讬诐 讜讗诪讜专讗讬诐 讜专''讞 驻讬' 讚拽讬讬''诇 讻讜讜转讬讛 讘讻诇 讚讜讻转讬谉 讘专 诪诪讬驻讱 砖讘讜注讛 讜讞讬讜专讬 讜住讬诪谉 讻讜诇讜 讛驻讱 诇讘谉 讜讞讬讜专讬 讛讬讬谞讜 讛讱 讚砖诪注转讬谉 讜讻谉 驻讬' 专讘讬谞讜 转诐: 讗讬驻住讬拽 讞讚 诪讬谞讬讬讛讜 讟专驻讛. 诇讗 砖讬讬讱 诇诪转谞讬 讙讘讬 讬转专 注诇讬讛谉 注讜祝 (诇注讬诇 谞讜.) 诪砖讜诐 讚讻砖谞驻住拽 讗讞讚 诪讛谉 住讜祝 讻讜诇谉 诇讬驻住拽: 讜讗诐 诇讗讜 讝讛 讜讝讛 讗住讜专. 讜讛讗 讚拽转谞讬 专讬砖讗 谞讞转讻讜 专讙诇讬讛 诪谉 讛讗专讻讜讘讛 讜诇诪注诇讛 讛''讛 谞诪讬 谞砖讘专 讛注爪诐 讜讗讬谉 专讜讘 讘砖专 拽讬讬诐 讜讗讙讘 住讬驻讗 谞拽讟 谞讞转讻讜 讚诇诪讟讛 讗驻讬' 谞讞转讻讜 诇讙诪专讬 讻砖专讛: 专讜讘 注讜讘讬讜 讜讗诪专讬 诇讛 专讜讘 讛拽讬驻讜. 讝讬诪谞讬谉 讚诪砖讻讞转 诇讛 讝讛 讘诇讗 讝讛 砖讗讬谉 讛注爪诐 注讙讜诇 诇讙诪专讬 讗诇讗 诪专讞讬讘 诪爪讚 讗讞讚 讜诪讬爪专 诪爪讚 讗讞讚 讜讘拽讜谞讟专住 驻讬专砖 讘注谞讬谉 讗讞专: 诇诪讗讬 诇讬讞讜砖 诇讛 讞讚讗 讚讗''专 讬讜讞谞谉 讻讜'. 转讬诪讛 讚讛转诐 讙讘讬 驻住讞 驻诇讬讙讬 诪砖讜诐 讚诪专 讗讝讬诇 讘转专 讛砖转讗 讜诪专 讗讝讬诇 讘转专 住讜祝 讻讚诪驻专砖 讘讻讬爪讚 爪讜诇讬谉 (驻住讞讬诐 驻讚.) 讜诪讛 砖讬讬讻讗 讛讛讬讗 驻诇讜讙转讗 讛讻讗 诇注谞讬谉 讛讙谞讛 讜讬''诇 诪砖讜诐 讚讘专讬讬转讗 拽转谞讬 讗诐 注讜专 讜讘砖专 讞讜驻讬谉 讗转 专讜讘讜 诪砖诪注 讚讗讬 讞砖讬讘 讘砖专 诪讙讬谉: 讙讬讚讬谉 砖住讜驻谉 诇讛拽砖讜转. 讘驻专拽 讻讬爪讚 爪讜诇讬谉 (砖诐 讚祝 驻讚.) 驻讬' 讘拽讜谞讟专住 讙讬讚讬 爪讜讗专 讜讗讬谉 谞专讗讛 讚讛讻讗 诪讬讬转讬 诇讛 讗讙讬讚讬 专讙诇 讜注讜讚 讚讙讬讚讬 爪讜讗专 诇注讜诇诐 拽砖讬谉 讛谉 讜讗讬谉 专讙讬诇讜转 诇讗讻诇谉 讻诇诇 讻诪讜 注爪诪讜转 讻讚讗诪专讬谞谉 讘讻讬爪讚 爪讜诇讬谉 (砖诐 驻讙:) 讛讙讬讚讬谉 讜讛谞讜转专 讜讛注爪诪讜转 讬砖专驻讜 诇砖砖讛 注砖专 讜驻专讬讱 讛谞讬 讙讬讚讬谉 讛讬讻讬 讚诪讬 讗讬 讙讬讚讬 讘砖专 诇讬讻诇讬谞讛讜 讜讗讬 讚讗讬讬转讜专 讛讬讬谞讜 谞讜转专 讗诇讗 驻砖讬讟讗 讙讬讚讬 爪讜讗专 诪砖诪注 砖讛诐 专讙讬诇讬诐 诇讛讬讜转 谞讜转专 讘讻诇 砖注讛: 

专讘讬谞讜 讙专砖讜诐

讻讬讜谉 讚讝讬讬讙讬 爪诇讜诇讬谉:



专讜讘 讘谞讬谉. 讜讟专驻讛:



爪讜诪转 讛讙讬讚讬诐 砖讗诪专讜 讘专讜讘讜 讚讗讬 谞驻住拽讜 爪讜诪转 讛讙讬讚讬诐 专讜讘 讗讞讚 诪讛谉 讟专驻讛:



讟注诪讗 讚讗讬讻讗 转专讬 讛讗 诇讬讻讗 转专讬 诇讗 讻诇讜诐 讛讗 诇讬讻讗 转专讬 讜谞驻住拽 专讜讘讜 砖诇 讗讞讚 讟专驻讛 讗注"讙 讚谞砖转讬讬专 讘讜 砖诇讬砖 讜讛讬讬谞讜 驻诇讬讙讗 讚专讘谞讗讬 讚住讘讬专讗 诇讬讛 诇砖诪讜讗诇 讗讬 谞驻住拽 讞讚 诪转诇转讗 讞讜讟讬 砖诇 爪讜诪转 讛讙讬讚讬诐 讜诇讗 谞砖转讬讬专 诪讗讜转讜 砖谞驻住拽 讗诇讗 砖诇讬砖 讻砖专讛. 讜讗讬讻讗 讚讗诪专 诪讗讬 专讜讘讜 专讜讘 讻诇 讗讞讚 讜讗讞讚 砖诇讬砖:



讗诐 专讜讘 讘砖专 拽讬讬诐 注诇 讛注爪诐:



讝讛 讜讝讛 诪讜转专 讛讘讛诪讛 讜讛讗讘专:



讛讻讬 拽讗诪讬谞讗 讗讘专 砖讞讬讛 诪诪谞讜. 讻诇讜诪专 诇诪注诇讛 诪谉 讛讗专讻讜讘讛 砖讞讬讛 诪诪谞讜 诪讜讟诇 讘讗砖驻讛 讻讜'. 诪讜转讬讘 专讘 讞住讚讗 诇讗 讗诐 讟讬讛专讛 砖讞讬讟转 讟专驻讛 讗讜转讛 讻讜' 讜讛讗 拽讗 讞讝讬谞谉 讛讻讗 讚讗讘专 讛诪讚讜诇讚诇 讘讛 讟讬讛专讛 讜讻讬爪讚 讗诪专转 讛讗讘专 注爪诪讜 诪讟诪讗 讘诪砖讗 讗注"讙 讚砖讞讟讜 讗转 讗诪讜:



诇讜转讘讬讛 诪诪转谞讬转讬谉 谞砖讞讟讛 讛讘讛诪讛 讛讜讻砖专讜 讘讚诪讬讛 讻诇讜诪专 讚讗讬谉 砖讞讬讟讛 注讜砖讛 谞讬驻讜诇 讜讻讜诇诇转讜 讛砖讞讬讟讛 讜诪讟讛专 诪讬讚讬 谞讘诇讛 讘讬谉 讛讗讘专 讛诪讚讜诇讚诇 讜讘讬谉 讛讘砖专 讛诪讚讜诇讚诇. 讗讬 诪诪转谞讬转讬谉 讗讬讻讗 诇讚讞讜讬讬讛 讻讚讚讞讬谞谉 讚讗讬讻讗 诇诪讬诪专 诪讗讬 讛讜讻砖专讜 讛讘砖专 讛驻讜专砖 诪谉 讛讗讘专 讜讛讘砖专 讛驻讜专砖 诪谉 讛讘讛诪讛 讗讘诇 讗讘专 诇讗 讗讬讻讗 诇诪讬诪专 讚诇讗:



讚讬转讬讘 讜拽讗诪专 诇讛 诇讛讗 砖诪注转讗 讚专讘 讗诐 注讜专 讜讘砖专 讞讜驻讛 讗讜转讜 诪讜转专 讛讗讘专:



注讜专 讛专讬 讛讜讗 讻讘砖专 讗驻讬' 诇讗 讞讜驻讛 讗讜转讜 讗诇讗 注讜专 诪讜转专:



注讜专 诪爪讟专祝 诇讘砖专. 讻诇讜诪专 讞爪讬讜 注讜专 讜讞爪讬讜 讘砖专:



讜诇讬诪讗 注讜专 诪砖诇讬诐 诇讘砖专. 砖讬讛讗 讘讘砖专 专讜讘:





专砖讘"讗

讘讛讗 讚讗诪专 诪专 讘专 专讘 讗砖讬 讻讬讜谉 讚讝讬讙讬 讗祝 注诇 讙讘 讚诇讗 讞讬讜专讬   讛讜讜 爪讜诪转 讛讙讬讚讬谉. 讬砖 诪拽爪转 住驻专讬诐 讚讙专住讬 讜诇讬转 讛讬诇讻转讗 讻诪专 讘专 专讘 讗砖讬   讘诪讬驻讱 砖讘讜注讛 讜讞讜讜专讬 讜住讬诪谞讬讱 讛驻讱 诇讘谉, 讜讝讜 讛讬讗 讙专住转讜 砖诇 专讘讬谞讜 讞谞谞讗诇 讝"诇.   讜诇讚讘专讬讛诐 谞拽讟讬谞谉 讻讗讘讬讬 讚讗诪专 讚讜讜拽讗 讞讬讜专讬 讗讘诇 讝讬讙讬 诇讗 讛讜讜 爪讜诪转 讛讙讬讚讬谉.   讗讘诇 专讘讬谞讜 砖诇诪讛 讝"诇 讙专讬住 讻讗谉 讜讘砖讘讜注讜转 讜诇讬转 讛讬诇讻转讗 讻诪专 讘专 专讘 讗砖讬 讘诪讬驻讱   砖讘讜注转讗 讜诪讻转讘 讗讜讚讬转讗, 讜讛讬讗 讛讬讗 讚讗诪专讬谞谉 讘住谞讛讚专讬谉 驻专拽 讝讛 讘讜专专 (住谞讛讚专讬谉 讻讟, 讘) 诪专   讘专 专讘 讗砖讬 讗诪专 讗祝 注诇 讙讘 讚讻谞驻讬谞讛讜 讗讬讛讜 爪专讬讱 诇诪讬诪专 诇讛诐 讻转讜讘讜 注讚 讚拽讘注讜   讚讜讻转讗 诇讚讬谞讗. 讜讘转讜住驻讜转 专讘讜转讬谞讜 讛爪专驻转讬诐 讝"诇 砖讻谉 谞诪爪讗 讘住讚专 讛转谞讗讬诐   讜讗诪讜专讗讬诐 拽爪专, 讜诇讚讘专讬 专讘讬谞讜 讝"诇 诇注谞讬谉 爪讜诪讜转 讛讙讬讚讬谉 谞拽讬讟讬谞谉 诇讞讜诪专讗 讻讚讘专讬   诪专 讘专 专讘 讗砖讬, 讜注讜讚 讛讬诇讻转讗 讻讜转讬讛 讘讻讜诇讬讛 转诇诪讜讚讗 讘专 诪讛谞讬 转专讬, 讜讛讛讬讗   讚讗讜讚讬转讗 诇讗 拽讬讬诪讗 诇谉 讻讜转讬讛, 讜专讘讬谞讜 讗诇驻住讬 讝"诇 讻转讘 讻讗谉 讻讚讘专讬 专讘讬谞讜 讞谞谞讗诇   讝"诇 讚诇讬转 讛讬诇讻转讗 讘讞讬讜专讬 讻讜转讬讛, 讜讻转讘 砖转讬 讛讚注讜转 讘驻专拽 讝讛 讘讜专专 讘讛诇讻讜转.



讗诪专 讗诪讬诪专 诪砖诪讬讛 讚专讘 讝讘讬讚 转诇转讗 讞讜讟讬 讛讜讜 讞讚 讗诇讬诪讗 讜转专讬 拽讟讬谞讬 讛讗 讗讝讚讗   专讜讘 讘谞讬谉 诪专 讘专 专讘 讗砖讬 诪转谞讬 诇拽讜诇讗 讗讬驻住讬拽 讗诇讬诪讗 讛讗 讗讬讻讗 专讜讘 诪谞讬谉 讗驻住讬拽   拽讟讬谞讬 讛讗 讗讬讻讗 专讜讘 讘谞讬谉. 讻诇讜诪专 砖诇诐 讜讗讬谉 讛讘讛诪讛 谞驻住诇转 讗诇讗 讘讛驻住拽转 专讜讘   讘谞讬谉 讜专讜讘 诪谞讬谉. 讜诇注谞讬谉 驻住拽 讛诇讻讛 拽讬讬诪讗 诇谉 讻诪专 讘专 专讘 讗砖讬 诇拽讜诇讗, 讚讛讗 拽讬讬诪讗 诇谉 讻讜讜转讬讛   讘讻讜诇讗 转诇诪讜讚讗 讞讜抓 诪转专讬, 讜转诪讛谞讬 讘诪讛 砖讻转讜讘 讘住' 讛转专讜诪讛 讘砖诐 专讘讬谞讜 砖诇诪讛 讝"诇   讚谞拽讬讟讬谞谉 讘讛讗 诇讞讜诪专讗 讻讚讘专讬 讗诪讬诪专, 讜讗讜诇讬 讘谞讜住讞讗讜转 砖诇讛诐 诇讗 讙专住讬 诪专 讘专 专讘   讗砖讬 讗诇讗 讗诪讜专讗 讗讞专讬谞讗 诪砖诪讬讛 讚专讘 讝讘讬讚, 讜专讘讬谞讜 讗诇驻住讬 讝"诇 诇拽讜诇讗 驻住拽 讻诪专 讘专   专讘 讗砖讬, 讜讻谉 讻转讘 讛专讘 专讘讬谞讜 诪砖讛 讘专 诪讬讬诪讜谉 讝"诇 (驻"讞 诪讛诇' 砖讞讬讟讛 讛讬"讞).   



讗讬讻讗 讚讗诪专讬 诪讗讬 专讜讘讜 专讜讘 讻诇 讗讞讚 讜讗讞讚 讻讬 讗诪专讬转讗 拽诪讬讛 讚砖诪讜讗诇 讗诪专 诇讬   诪讻讚讬 转诇转讗 讛讜讜 讛讗 讗讬讻讗 转诇转讗 讚讻诇 讞讚 讜讞讚. 拽"诇 诪讗讬 诪讻讚讬 讚拽讗诪专 砖诪讜讗诇   讚讻讬 讗讬讻讗 转诇转讗 讚讻诇 讞讚 讜讞讚 诪讗讬 讛讜讬, 讜诪讗讬 讗诇诪讗 诇诪讬诇转讬讛, 诪砖讜诐 讚讛讜讛 诇讬讛   转诇转讗, 讚讗讟讜 讟注诪讛 讗讬讻讗 讗诇讗 住讘专讗 讚谞驻砖讬讛 讚拽住讘专 讚讗讬 讗讬砖转讬讬专 诪讻诇 讞讚 讜讞讚 讻讞讜讟   讛住专讘诇 讻砖讬专讛, 诇讗 讛讜讛 诇讬讛 诇砖诪讜讗诇 诇诪讬诪专 讘诇讬砖谞讗 讚转诪讬讛讗 讗诇讗 讛讗 讗讬讻讗 转诇转讗   讘讻诇 讞讚 讜讞讚 讻讬讜谉 讚住讘专讗 讚谞驻砖讬讛 诇讘讚 拽讗诪专, 讜讛讗 诇讬讻讗 诇诪讬诪专 讚转诇转讗 讚讻诇 讞讚 讜讞讚   讚拽讗诪专 诇讗讜 讚讜拽讗 转诇转讗 讗诇讗 诪讬注讜讟 讚讻诇 讞讚 讜讞讚 讚讛讬讬谞讜 诪砖讛讜 驻讞讜转 诪讞爪讬讬谉, 讜讘讬谉   砖诇砖转 讞爪讗讬 讛讙讬讚讬谉 讗讬讻讗 讻砖讬注讜' 讞讚, 讗诇讬诪讗 讜讗转讗 讻诪专 讘专 专讘 讗砖讬 讚讗诪专 讚讻诇   讛讬讻讗 讚讗讬讻讗 专讜讘 讘谞讬谉 讻砖讬专讛 讗诇讗 讚砖诪讜讗诇 讚拽讗 诪讜住讬祝 讛转讬专讗 讟驻讬 讚讗驻讬诇讜 谞砖转讬讬专   专讜讘 讘谞讬谉 讘砖谞讬诐 讜砖诇砖讛 诪拽讜诪讜转 讻砖讬专讛, 讚讛讗 诇讗讜 诪讬诇转讗 讛讬讗, 讚讛讗 诪讚拽讗诪专 讗驻住讬拽   讗诇讬诪讗 讗讝讚讗 专讜讘 讘谞讬谉 诪砖诪注 讚砖讬注讜专 讞爪讬讜 砖诇 讙讬讚 讗诇讬诐 讬转专 注诇 诪讞爪讬转 讛砖谞讬诐   讛拽讟谞讬诐, 讻诇 砖讻谉 砖讗讬谉 驻讞讜转 诪讞爪讬讬谉 诪砖诇讬诪讬谉 诇专讜讘 砖诇 讗诇讬诐, 讗诇讗 讗诐 讻谉 谞讗诪专   讚讻诇 讝诪谉 砖讛谉 诪砖诇讬诪讬谉 诇专讜讘讜 砖诇 讙讚讜诇 讗祝 注诇 驻讬 砖讗讬谞谉 诪砖诇讬诪讬谉 诇讻讜诇讜 专讜讘   讘谞讬谉 拽专讬谞谉 诇讬讛, 讚讗诇讜 讗驻住讬拽 转专讬 拽讟讬谞讬 讜诪砖讛讜 诪讗诇讬诪讗 诇诪专 讘专 专讘 讗砖讬 讜讚讗讬   诪砖诪注 讚讗讻砖讜专讬 诪讻砖专讬谞谉 诇讬讛 讜讗讬讻讗 专讜讘 讘谞讬谉 拽专讬谞谉 诇讬讛, 讚诪讛 砖谞讞转讱 诪讬注讜讟讜 砖诇   讙讚讜诇 讻诪讬 砖诇讗 谞讞转讱 诪诪谞讜 讻诇诇 讛讜讗, 讜讙诐 讝讛 讗讬谞讜 诪转讬讬砖讘 讚砖诪讜讗诇 讚讗诪专 讚转诇转讗   讚讻诇 讜讞讚 诪爪讬诇 讗祝 注诇 讙讘 讚拽讬讬诪讗 诇谉 讘讻诇 诪拽讜诐 讚专讜讘讜 讻讻讜诇讜, 讛讗 驻讬专砖 诇谞讜 砖讗讬谉   讛讜诇讻讬谉 讘驻住讬拽转 讙讬讚讬谉 诇专讜讘讜 讻讻讜诇讜 讛讗 讗讬谉 诪砖讙讬讞讬谉 讗诇讗 讘砖讬注讜专 砖谞砖讗专 砖诇诐   诇讘讚, 讜爪专讬讱 注讬讜谉.
讜诇注谞讬谉 驻住拽 讛诇讻讛. 拽讬讬诪讗 诇谉 讻专讘 讚讗诪专 讘专讜讘谉, 讚讻诇 专讘 讜砖诪讜讗诇 讛诇讻讛 讻专讘   讘讗讬住讜专讗, 讜讗祝 注诇 讙讘 讚讗讬讻讗 转专讬 诇讬砖谞讬 讗讬讻讗 诪讗谉 讚讗诪专 诪讗讬 专讜讘谉 专讜讘 讗讞讚 诪讛谉,   讜讗讬讻讗 讚讗诪专讬 诪讗讬 专讜讘谉 专讜讘 讻诇 讗讞讚 讜讗讞讚 谞拽讟讬谞谉 讻诇讬砖谞讗 讘转专讗 讜诇拽讜诇讗. 讜讻谉   驻住拽 讛专讘 专讘讬谞讜 诪砖讛 讘专 诪讬讬诪讜谉 讝"诇 (砖诐) 讜讛专讘 讗诇驻住讬 讝"诇 诇讗 讛讘讬讗 讘讛诇讻讜转   诇讬砖谞讗 拽诪讗 讻诇诇 讗诇讗 诇讬砖谞讗 讘转专讗 诇讘讚, 讜讘住驻专 讛转专讜诪讛 讘砖诐 专讘讬谞讜 砖诇诪讛 讝"诇   讚讛砖转讗 诇讗 讗讬转诪专 诇讗 讻诪专 讜诇讗 讻诪专 讛诇讻讛 讻诪讗谉 讚讗诪专 讛诇讱 讗讞专 讛诪讞诪讬专, 讛讬诇讻讱   讗驻讬诇讜 讘专讜讘 讗讞讚 诪讛诐 讟专讬驻讛. 讜谞专讗讬谉 讛讚讘专讬诐 讻讚讘专讬 专讘讜转讬谞讜 讛讙讗讜谞讬诐 讝"诇   讚讚讜拽讗 讘专讜讘 讻诇 讗讞讚 讜讗讞讚, 讚讛讗 讘讬谉 诇讗诪讬诪专 讘讬谉 诇诪专 讘专 专讘 讗砖讬 诇讬转 诇讛讜 讛讗讬   诇讬砖谞讗 拽诪讗 讚专讘, 讚讗诪讬诪专 讙讜驻讬讛 讚诪讞诪讬专 讟驻讬 诇讗 驻住讬拽 讻讞讚 诪谞讬讬讛讜 讗诇讗 讗讬 讗驻住讬拽   讗诇讬诪讗 诪讬讛讗 讜诪砖讜诐 讚讗讝诇 诇讬讛 专讜讘 讘谞讬谉, 讜诇诇讬砖谞讗 拽诪讗 讚专讘 讗驻讬诇讜 讗驻住讬拽 讞讚   诪拽讟谞讬 谞诪讬 讟专讬驻讛,  讜讻诇 砖讻谉 讚诇讗 讗转讬讗 讻诪专 讘专 专讘 讗砖讬, 讚诇讚讬讚讬讛 讗驻讬诇讜 讗讬驻住讬拽讜 转专讬 拽讟讬谞讬 谞诪讬 讻砖讬专讛, 讜拽讬讬诪讗 诇谉 讻诪专 讘专 专讘 讗砖讬 讘专 诪转专讬, 讗讘诇 诇讬砖谞讗 讘转专讗 讗转讬讗 讻诪专 讘专 专讘 讗砖讬, 讚讛讗 讗讝讚讗 专讜讘 诪谞讬谉 讜讗讝讚讗 专讜讘 讘谞讬谉, 讛讬诇讻讱 拽讬讬诪讗 诇谉 讻诇讬砖谞讗 讘转专讗, 讜注讚 讚讗驻住讬拽 专讜讘 讻诇 讗讞讚 讜讗讞讚 诇讗 诪讬讟专驻讗 讻谞"诇.
讜诪讬讛讜 转诪讬讛讗 诇讬 拽爪转 讗诪讗讬 讘注讬谞谉 专讜讘 讻诇 讗讞讚 讜讗讞讚, 讚讛讗 讗驻讬诇讜 讘专讜讘 讗诇讬诪讗 讜专讜讘 讗讞讚 诪谉 拽讟讬谞讬 讛讜讛 诇讬讛 诇诪讬住专, 讚讛讗 专讜讘讜 讻讻讜诇讜 讗诪专讬谞谉 讜讻讚讗驻住讬拽讜 转专讬 讜讞讚 诪谞讬讬讛讜 讗诇讬诪讗 诇讬讻讗 诪讗谉 讚诪讻砖专. 讜砖诪讗 谞讗诪专 讚讛讗 讚讗诪专讬谞谉 讘专讜讘 讻诇 讗讞讚 讜讗讞讚 诇讗讜 诇诪讬诪专 讚注讚 讚讗讬讻讗 专讜讘 讻讜诇讛讜 转诇转讗 讻砖讬专讛, 讗诇讗 诇讜诪专 讚讗祝 注诇 讙讘 讚讗讬驻住讬拽 专讜讘 转专讬 拽讟讬谞讬 诇讗 诪讬讟专驻讗 注讚 讚讗驻住讬拽 谞诪讬 讗诇讬诪讗 讘讛讚讬讬讛讜, 讗讬 谞诪讬 讗驻砖专 诇讜诪专 讚讛讻讬 拽讬诐 诇讛讜 诇专讘谞谉 讚讗讬 讗讬砖转讬讬专 讞讚 诪讬谞讬讬讛讜 砖诇诐 讜诪讬注讜讟谉 转专讬 讗讞专讬谞讬 讻砖讬专讛 [注讚] 讚讗驻住讬拽讜 转专讬谉 诇讙诪专讬 讜讛讜讗 讚讞讚 诪讬谞讬讬讛讜 讗诇讬诪讗 讗讜 讚讗驻住讬拽讜 专讜讘 讻诇 讗讞讚 诪讻讜诇讛讜 转诇转讗 讜讻住讘专转讬讛 讚砖诪讜讗诇 谞诪讬 讚讗诪专 讚诪讬注讜讟谉 诪爪讬诇 讜讗祝 注诇 讙讘 讚诇讗 讗砖转讬讬专 讗诇讗 讻讞讜讟 讛住专讘诇, 讜爪专讬讱 注讬讜谉.
讜诪讬讛讜 讛谞讬 诪讬诇讬 讘讘讛诪讛 讚讛讻讬 拽讬诐 诇讛讜 诇专讘谞谉, 讗讘诇 讘注讜祝 讗驻讬诇讜 谞驻住拽 讗讞讚 诪讛谉 讟专讬驻讛 讜讻讚讗诪专讬谞谉 诇注讬诇 讘注讜驻讗 砖讬转住专 讛讜讜 讗讬 讗驻住讬拽 讞讚 诪讬谞讬讬讛讜 讟专讬驻讛, 讜注诇讛 拽讗诪专 诪专 讘专 专讘 讗砖讬 讛讜讛 拽讗讬诪谞讗 拽诪讬讛 讚讗讘讬讬 讜讗讬讬转讜 诇拽诪讬讛 注讜驻讗 讜讘讚拽 讘爪讜诪转 讛讙讬讚讬谉 讜讗砖讻讞 讞诪讬住专 讜讛讬讛 讞讚 砖谞讬 诪讞讘专讬讛 谞驻爪讬讛 讗砖讻讞讬讛 转专讬 诪讚谞驻爪讬讛, 砖诪注 诪讬谞讛 讚讗讬 诇讗 讗砖讻讞讬讛 讛讜讛 讟专讬祝 诇讬讛, 讚讗讬 诇讗 讗诪讗讬 讟专讞 诇谞驻爪讬讛 讻讬讜谉 讚讗砖讻讞 讞诪讬住专 砖诇讬诪讬谉 讚讜讚讗讬 诪讚拽讗诪专 讗砖讻讞 讞诪讬住专 诪砖诪注 讚砖诇讬诪讬谉 拽讗诪专.
讜诪讬讛讜 诇驻讬 诪"砖 讚讗驻砖专 诇讜诪专 讚专讘 诇讗 讗诪专 讘讛讗 专讜讘讜, 讜砖诪讜讗诇 谞诪讬 讚讗诪专 讛讻讬 讘讛讚讬讗 诪讚拽讗 砖专讬 讘谞砖转讬讬专 转诇转讗 讚讻诇 讞讚 讜讞讚 讗讬讻讗 诇注讬讜谞讬 讘讛讗 讗讬 讗驻住讬拽 专讜讘讜 砖诇 讗讞讚, 讜讛专诪讘"诐 讝"诇 (砖诐, 讛讬"讟) 讻转讘 讚讗祝 讘专讜讘 讗讞讚 谞诪讬 讟专讬驻讛.



转谞讜 专讘谞谉 谞砖讘专 讛注爪诐 讜讬爪讗 诇讞讜抓 讗诐 注讜专 讜讘砖专 讞讜驻讬谉 讗转 专讜讘讜. 讜诪转谞讬' 诇讗 拽转谞讬 讗诇讗 讗诐 专讜讘 讘砖专 拽讬讬诐 讻砖专讛. 专讗讬转讬 讘砖诐 专讘讬谞讜 讛专讘 讝"诇 讚诪转谞讬' 讜讘专讬讬转讗 诇讗讜 讘讞讚讗 讙讜讜谞讗 诪讬讬专讬, 讗诇讗 诪转谞讬转讬谉 讚讜拽讗 讘砖诇讗 讬爪讗 诇讞讜抓, 讛诇讻讱 讗讬 讗讬讻讗 专讜讘 讘砖专 拽讬讬诐 讗祝 注诇 驻讬 砖讗讬谞讜 讞讜驻讛 讗转 专讜讘讜 讻砖专讛, 讜讘专讬讬转讗 诪讬讬专讬 讘讬爪讗 诇讞讜抓 讻讚拽转谞讬 讘讛讚讬讗 谞砖讘专 讛注爪诐 讜讬爪讗 诇讞讜抓 讚讻讬讜谉 讚讬爪讗 诇讞讜抓 诇讗 诪转讻砖专 讗诇讗 讘注讜专 讜讘砖专 讞讜驻讬谉 讗转 专讜讘讜 讗祝 注诇 讙讘 讚专讜讘 讘砖专 拽讬讬诐.



 讜讛讗 讚讗诪专 专讘 讚讬诪讬 讗诪专 专讘讬 讬讜讞谞谉 专讜讘 注讘讬讜 讜讗诪专讬 诇讛 专讜讘 讛拽讬驻讜. 驻讬专砖 专砖"讬 讝"诇 专讜讘 注讘讬讜 砖诇讗 讬爪讗 专讜讘 讞诇诇 讛注爪诐 讘讞讜抓 讗诇讗 诪讬注讜讟 讛讞诇诇 谞讙诇讛 讜专讜讘讜 谞讻住讛, 讗讘诇 讗诐 讬爪讗 专讜讘 讞诇诇 讛注爪诐 诇讞讜抓 讗驻讬诇讜 讘谞拽讘 拽讟谉 讜专讜讘 讛讘砖专 砖住讘讬讘 讛讘砖专 拽讬讬诐 讟专驻讛. 讜诪讗谉 讚讗诪专 专讜讘 讛拽驻讜, 住讘讬专讗 诇讬讛 讚讗讬谉 讛讻诇 转诇讜讬 讗诇讗 讘讞驻讬讬' 专讜讘 讛拽祝 讛注爪诐, 砖讗诐 专讜讘 讛讛拽祝 诪讙讜诇讛 讗祝 注诇 驻讬 砖讻讜讜谞讛 讛砖讘讬专讛 讻诇驻讬 讛讘砖专 讛拽讬讬诐 讜讻诇 讛砖讘专 讜讻诇 讞诇诇 讛注爪诐 谞讞驻' 讘讘砖专 讗驻讬诇讜 讛讻讬 讟专讬驻讛, 讜讗诪专 专讘 驻驻讗 讚讘注讬谞讗 专讜讘 讞诇诇 讛注爪诐 谞讻住讛 讜专讜讘 讛讬拽祝 拽讬讬诐. 讜讻"驻 讘住驻专 讛转专讜诪讛 讻讚讘专讬 专砖"讬 讝"诇 砖讗诐 讬爪讗 专讜讘 讛讞诇诇 讘谞拽讘 拽讟谉 讟专驻讛. 讜专讘讬谞讜 讬爪讞拽 讝"诇 驻讬专砖讛 讻注讬谉 专讜讘 (讜)讞诇诇讛 讜专讜讘 讛拽驻讛 讛讗诪讜专 诇讙讘讬 讙专讙专转 砖讛注爪诐 讗讬谞讜 砖讜讛 讻讙专讙专转, 讜驻注诪讬诐 砖讛注爪诐 注讘 诪诇诪注诇讛 讜拽爪专 诪诇诪讟讛, 讜讗讝 讗驻砖专 讚讛讜讬 讞讜驻讛 专讜讘 注讘讬讜 诇讗 讛讜讬 专讜讘 讛拽讬驻讜 讜专讜讘 讛拽讬驻讜 诇讗 讛讜讬 专讜讘 注讜讘讬讜.



讜诇讬诪讗 诪专 注讜专 诪砖诇讬诐 诇讘砖专. 驻讬专砖 讛专讘 专讘讬 讝专讞讬讛 讛诇讜讬 讝"诇 讘砖诐 讛讙讗讜谞讬诐 讝"诇 砖讗讬谉 讘砖专 讘诇讗 注讜专 诪爪讬诇 讗诇讗 讘砖讘砖专 讜注讜专 注诇 讙讘讬讜 讻注讬谉 讘砖专 砖诇诐, 讜讗讬谞讜 谞专讗讛 讚讗诐 讻谉 讘专 讙讜讝诇讗 讚专讻讬讱 讻诇 砖讻谉 砖讛讬讛 爪专讬讱 注讜专 注诇 讙讘讬 讘砖专, 讜专讘讬谞讜 讞谞谞讗诇 讝"诇 讜专砖"[讬] 讝"诇 驻讬专砖讜 诪砖诇讬诐 讻讙讜谉 砖讛讘砖专 讘讜讚 讞讜驻讛 讞爪讬 讛注爪诐 讜讛注讜专 诪砖诇讬诪讜 诇专讜讘讜, 讗讘诇 讗诐 谞讗诪专 诪爪讟专祝 诪砖诪注 讚讗驻讬诇讜 讞爪讬 讘砖专 讜讞爪讬 注讜专 诪爪讟专驻讬谉 诇讛讙谉, 讜讛讜讗 讛谞讻讜谉.
讜诇注谞讬谉 驻住拽 讛诇讻讛 拽讬讬诪讗 诇谉 讻讛讗讬 诇讬砖谞讗 讘转专讗 讚专讘讬 讬讜讞谞谉 诇讗 讗诪专 讘讛讚讬讗 注讜专 诪爪专祝, 讗诇讗 讚注讜诇讗 诪讻诇诇讗 砖诪注 诇讛 诪讛讛讜讗 讚讘专 讙讜讝诇讗, 讜讚讞讬 诇讬讛 专讘 谞讞诪谉 讚砖谞讬 讘专 讙讜讝诇讗 讚专讻讬讱 讜注讜专讜 讛专讬 讛讜讗 讻讘砖专, 讛诇讻讱 讘讛诪讛 讗讬谉 注讜专 诪爪讟专祝 诇讘砖专 讗诇讗 诪砖诇诐 诇专讜讘讜, 讗讘诇 讘专 讙讜讝诇讗 注讜专 谞诪讬 诪爪讟专祝 诇讘砖专.
讜讗讬讻讗 诇注讬讜谞讬 讗诐 讻诇 注讜祝 讻讘专 讙讜讝诇讗 讜讗驻讬诇讜 讗讜讜讝讬谉 讜转专谞讙讜诇讬谉, 讗讜 讙讜讝诇讗 讚讜拽讗 讚专讻讬讱 讟驻讬. 讜诪诇砖讜谉 驻讬专讜砖讜 砖诇 专讘讬谞讜 讞谞谞讗诇 讝"诇 谞专讗讛 讚讻诇 注讜祝 讘诪砖诪注, 砖讻转讘 砖讗谞讬 讘专 讙讜讝诇讗 讚专讻讬讱 讜讻讬讜谉 讚专讻讬讱 讛讜讬 讻讘砖专, 讗讘诇 讘讘讛诪讛 诇讗 诪砖诪注, 讚诇讗 诪驻拽讬谞谉 讗诇讗 注讜专 讘讛诪讛 讚讗诇讬诐 讟驻讬. 讜讙讜讝诇讗 谞诪讬 诪砖诪注 讚讚讜拽讗 诪爪讟专祝 讗讘诇 注讜专 诇讘讚讜 诇讗, 讚爪讬专讜祝 注爪诪讜 讗讬谉 诇谞讜 讘讘专 讙讜讝诇讗 讗诇讗 诪注讚讜转讜 砖诇 注讜诇讗 讜诪注砖讛 砖讛讬讛 注讜专 诪爪讟专祝 诇讘砖专 讛讬讛.
讜讛专讘 专讘讬 诪砖讛 讘专 诪讬讬诪讜谉 讝"诇 (驻"讛 诪讛诇' 诪讗讻诇讜转 讗住讜专讜转 讛"讞) 驻住拽 讻诇讬砖谞讗 拽诪讗 讚注讜诇讗 讚讗诪专 注讜专 讛专讬 讛讜讗 讻讘砖专, 讜讛讜讗 诪谉 讛转讬诪讛. 讜谞专讗讛 诇讬 砖住诪讱 诇讜 讛专讘 讝"诇 注诐 诪讛 砖讗诪专讜 讘住诪讜讱 谞讬讟诇 砖诇讬砖 讛转讞转讜谉 诪讛讜, 讻诇讜诪专 讗诐 谞讬讟诇 砖诇讬砖 注讜讘讬 讛讘砖专 讛住诪讜讱 诇注爪诐 讗讬 诪讙讬谉 讗讜 诇讗, 讜诪讛讚专讬谞谉 转讗 砖诪注 讚讗诪专 注讜诇讗 讗诪专 专' 讬讜讞谞谉 注讜专 讛专讬 讛讬讗 讻讘砖专, 讗诇诪讗 诪讚诪讬讬转讬 转诇诪讜讚讗 诪讬谞讬讛 专讗讬讛 拽讬诐 诇讬讛 诇转诇诪讜讚讗 讚讛讻讬 讛诇讻转讗. 讜诪讬讛讜 谞专讗讛 诇讬 讚讗讬 诪讛讛讬讗 讗讬讻讗 诇讚讞讜讬讬 讚讗祝 注诇 讙讘 讚诪讬讬转讬 诇讬讛 转诇诪讜讚讗 诇讗讜 诇诪讬诪专讗 讚讛诇讻转讗 讻注讜诇讗, 讗诇讗 讛讻讬 拽讗诪专 诪讚注讜诇讗 谞砖诪注 诇讚讬讚谉 诪讬 诇讗 讗诪专 注讜诇讗 讚注讜专 讙专讜讚 诇讘讚讜 诪讙讬谉, 讗诐 讻谉 诇讚讬讚谉 讗"讗 讚注讜专 讘砖谞讬 砖诇讬砖讬 讘砖专 诇讗 诪爪讬诇, 讚讻讜诇讬 讛讗讬 诇讬讻讗 诇讗讬驻诇讜讙讬 讘讬谉 注讜诇讗 诇讚讬讚谉, 讜注讜讚 讚讛讗 讚讞讬谞谉 诇讛 讜讗诪专讬谞谉 讚讬诇诪讗 讛转诐 讚拽谞讛 诪砖讻讗 讚讬讚讬讛. 讜注讜讚 讚注诇 讻专讞讬谉 诪讚注讜诇讗 谞砖诪注 诇讚讬讚谉, 讚讛讗 讘讚注讜诇讗 转专转讬 讗讬讻讗, 讞讚讗 讚注讜专 讛专讬 讛讜讗 讻讘砖专, 讜注讜讚 讗讞专转 讚讗祝 注诇 讙讘 讚谞讬讟诇 讘砖专 砖转讞转 讛注讜专 讗驻讬诇讜 讛讻讬 注讜专 诪讙讬谉, 谞讛讬 (讚讗讬) [讚讗谞谉] 诇讗 拽讬讬诪讗 诇谉 讻讜讜转讬讛 诪砖讜诐 讚注讜专 讗讬谞讜 讻讘砖专, 诪讻诇 诪拽讜诐 砖诪注讬谞谉 诪讬谞讛 讚讗祝 注诇 讙讘 砖谞讬讟诇 讛讘砖专 砖转讞转 讛注讜专 讛讬讛 诪爪讬诇, 讗诐 讻谉 谞驻砖讜讟 诪讬谞讛 讘注讬讬谉 讚谞讬讟诇 砖诇讬砖 讛转讞转讜谉 讻砖专 讜讝讛 谞讻讜谉 讜讘专讜专. 讗诇讗 谞专讗讛 讻讚讘专讬 专讘讜讜转讗 讝"诇 讚驻住拽讜 诇讞讜诪专讗 讚注讚 讚讗讬讻讗 专讜讘 讘砖专 诇讗 诪讻砖专讬谞谉 诇讛, 讜讗祝 注诇 讙讘 讚诇诇讬砖谞讗 拽诪讗 讗诪专 注讜诇讗 讗谞谉 注讜专 讜讘砖专 转谞讬谞谉 诇诇讬砖谞讗 讘转专讗 诪讬诪专 讗诪专讬谞谉 讚诪注讜诇诐 诇讗 讗诪专 注讜诇讗 讛讻讬谉.





讛诪讗讬专讬

讜讗讞专 讻讱 讘讗 讗诪讬诪专 讜讗诪专 转诇转讗 讞讜讟讬 讛讜讜 讜讛讜讗 砖讛注谞讬谉 讬讚讜注 砖讻诇 砖讗谞讜 讗讜住专讬谉 讗转 讛讘讛诪讛 诪讞砖砖 爪讜诪转 讛讙讬讚讬谉 讛讻诇 转诇讜讬 讘讘讚讬拽转 讛爪讜诪转 砖讗诐 讗谞讜 诪讜爪讗讬诐 讗转 讻讜诇诐 砖诇诪讬诐 讜讚讗讬 讻砖专 讜讗诪专 砖讘讘讛诪讛 砖诇砖讛 讙讬讚讬谉 讜讻诇 砖谞驻住拽 讛讙讚讜诇 讻诇讜 砖讛讜讗 专讜讘 讘谞讬谉 讗讜 讛砖谞讬诐 讛讚拽讬诐 砖讛诐 专讜讘 诪谞讬谉 讟专驻讛 讜诪专 讘专 专讘 讗砖讬 诪讬拽诇 诇讜诪专 砖讗讬谉 讟专驻讛 讗诇讗 讘砖谞驻住拽 讛讙讚讜诇 讜讗讞讚 诪谉 讛讚拽讬诐 讜讻谉 讛诇讻讛 讜讘注讜祝 讛诐 砖砖讛 注砖专 讜讻诇 砖谞驻住拽 讗讞讚 诪讛诐 讟专驻讛 讜讘讚讬拽转诐 拽砖讛 讛专讘讛 注讚 砖拽爪转 专讘谞讬 爪专驻转 讻转讘讜 砖讗讬谉 住讜诪讻讬谉 讘讛诐 讘讘讚讬拽讛:



讜讗讞专 讻讱 讘讗 专讘 讬讛讜讚讛 诇驻专砖 砖爪讜诪转 讛讙讬讚讬谉 讘专讜讘谉 讜驻专砖讜 讘讜 讘专讜讘 讗讞讚 诪讛谉 讜讗拽砖讬 诇讬讛 砖诪讜讗诇 讜讗驻讬' 诪讬驻住讬拽 讞讚 讛讗 讗讻转讬 讗讬讻讗 转专讬 讜讛讬讗讱 讗转讛 讗讜住专 讘专讜讘 讗讞讚 讜诇砖诪讜讗诇 诪讬讛讗 讗驻讬' 谞驻住拽 专讜讘 讻诇 讗讞讚 讜讗讞讚 讜诇讗 谞砖转讬讬专 诪讻诇 讗讞讚 诪讛诐 讗诇讗 讻讞讜讟 讛住专讘诇 讻砖专讛 讜讬砖 讙讜专住讬诐 讗驻讬' 讻讞讜讟 讛住专讘诇 讜讛讻诇 讗讞讚 讻诇讜诪专 讻诇 砖谞砖转讬讬专 诪讛诐 讻诇讜诐 讜讞讝专讜 讜驻讬专砖讜 讚讘专讬讜 砖诇 专讘 讘专讜讘 讻诇 讗讞讚 讜讗讞讚 讜讻谉 讛诇讻讛 讚专讘 讜砖诪讜讗诇 讛诇讻讛 讻专讘 讘讗讬住讜专讬 讜诪讬讛讜 讻诇讬砖谞讗 讘转专讗 讜诇拽讜诇讗 讜讻诇 砖诇讗 谞驻住拽讜 诪讻诇 讜讻诇 讗讬谉 讛讘讛诪讛 诪讬讟专驻转 讗诇讗 讘专讜讘 讻诇 讗讞讚 讜讗讞讚 讗注"驻 砖讘讻诇 诪拽讜诐 专讘讜 讻讻诇讜 讜讛讬讛 诇谞讜 诇讗住讜专 讘专讜讘 讗诇讬诪讗 讜专讜讘 讞讚 诪谉 拽讟讬谞讬 讘讛讚讬讗 诪"诪 讘讟专驻讜转 讗讬谉 诪讚诪讬谉 诪讝讜 诇讝讜 讜讻诇 砖讻谉 诪讚讜讻转讬 讗讞专讬谞讬 诇讚讬讚讛讜 讜讛讻讬 拽讬诐 诇讛讜 诇专讘谞谉 砖讻诇 砖诇讗 谞驻住拽讜 诪讻诇 讜讻诇 讗驻讬' 谞驻住拽讜 砖谞讬诐 讘专讜讘谉 讻诇 砖讛讗讞讚 谞砖讗专 专讜讘讜 砖诇诐 讻砖专讛 讜讘注讜祝 讬专讗讛 讙诐 讻谉 砖讻诇 砖谞砖讗专 讗讞讚 砖诇诐 讗讜 专讜讘讜 砖诇诐 讗驻讬' 谞驻住拽讜 讛讞诪砖讛 注砖专 讘专讜讘谉 讻砖专 讜诪"诪 讬砖 诇驻拽驻拽 讘讛 讛讜讗讬诇 讜讘砖砖讛 注砖专 讞讜讟讬谉 讗诪专讜 砖驻住讬拽转 讗讞讚 诪讛诐 讗讜住专转 讗祝 讘专讜讘 讗讞讚 讟专驻讛 讜讻谉 讻转讘讜讛 讙讚讜诇讬 讛诪讞讘专讬诐 讜讗讞专 讻讱 讞讝专讜 讘诪讛 砖讗诪专讜 讘诪砖谞讛 讘谞砖讘专 讛注爪诐 讘诪拽讜诐 住讗讬谉 注讜砖讛 讗讜转讛 讟专驻讛 砖讗诐 专讜讘 讘砖专 拽讬讬诐 讻砖专 讗祝 讛讗讘专 讜讗诐 讗讬谉 专讜讘 讘砖专 拽讬讬诐 讗讘专 讗住讜专 讜讘讛诪讛 诪讜转专转 讜注讻砖讬讜 谞讞诇拽讜 讘谞砖讘专 讘诪拽讜诐 砖注讜砖讛 讗讜转讛 讟专驻讛 讜讛讜讗 砖讗诪专讜 讗诪专 专讘 诇诪注诇讛 诪谉 讛讗专讻讜讘讛 讗诐 专讜讘 讘砖专 拽讬讬诐 讝讛 讜讝讛 诪讜转专 讜讗诐 诇讗讜 讝讛 讜讝讛 讗住讜专 讜诇驻讬 砖讟转谞讜 砖谞砖讘专 讘注爪诐 砖诇讬砖讬 砖讗诐 谞讞转讱 讗住讜专 诇讚讘专讬 讛讻诇 讜讘谞砖讘专 讗诐 专讜讘 讘砖专 拽讬讬诐 讝讛 讜讝讛 诪讜转专 砖讗讬谉 讛砖讘讬专讛 讘诪拽讜诐 砖专讜讘 讘砖专 拽讬讬诐 讻诇讜诐 讜驻讬专讜砖讛 讘诇讗 讬爪讗 诇讞讜抓 讜诪转讜讱 讻讱 讚讬讜 讘专讜讘 讘砖专 拽讬讬诐 讜讗诐 讬爪讗 诇讞讜抓 讗祝 讛讬讗 讻砖专讛 讜讘诇讘讚 讘砖讬讛讗 注讜专 讜讘砖专 讞讜驻讬谉 讗转 专讜讘讜 讻诪讜 砖谞讘讗专 讜讗诐 讗讬谉 专讜讘 讘砖专 拽讬讬诐 讛讜讛 诇讬讛 讻谞讞转讱 讜讝讛 讜讝讛 讗住讜专 讜诇诪讟讛 诪谉 讛讗专讻讜讘讛 专"诇 诇砖讟转谞讜 讗祝 讘注爪诐 讗诪爪注讬 讻诇 砖讗讬谞讜 讘诪拽讜诐 爪讜诪转 讛讙讬讚讬谉 讗诐 专讜讘 讘砖专 拽讬讬诐 讝讛 讜讝讛 诪讜转专 讜讗诐 讗讬谉 专讜讘 讘砖专 拽讬讬诐 讘讛诪讛 诪讜转专转 砖讗祝 讘谞讞转讱 讻谉 讜讗讘专 诪讬讛讗 讗住讜专 讻讗诇讜 谞讞转讱 讜砖诪讜讗诇 讗诪专 讗祝 诇诪注诇讛 讻诇 砖诇讗 谞讞转讱 讘讛诪讛 诪讜转专转 讚砖谞讬 诇讬讛 讘讬谉 讞转讜讻讛 诇砖讘讜专讛 讜讛诇讻转讗 讻专讘 讜诪讛 砖讗诪专讜 讗讞专 讻谉 转谞讜 专讘谞谉 谞砖讘专 讛注爪诐 讜讬爪讗 诇讞讜抓 讗诐 注讜专 讜讘砖专 讞讜驻讬谉 讗转 专讜讘讜 诪讜转专 讗讬谞讜 讞讚讜砖 讗讞专 讗诇讗 砖讛专讗砖讜谞讛 讘诇讗 讬爪讗 诇讞讜抓 讜讚讬讛 讘专讜讘 讘砖专 拽讬讬诐 讜讘讗讛 讘专讬转讗 讝讜 诇诇诪讚 砖讗诐 讬爪讗 诇讞讜抓 爪专讬讱 诇注讜专 讜讘砖专 讞讜驻讬谉 讗转 专讜讘讜 讜讻谉 讛讚讬谉 讘诪拽讜诐 砖讗讬谉 注讜砖讛 讗讜转讛 讟专驻讛 讜诇注谞讬谉 讛讗讘专 讜讻诪讜 砖驻讬专砖谞讜:



讜诇讚注转 讛驻讜住拽讬诐 讻诇讬砖谞讗 拽诪讗 讚专讘 讬讛讜讚讛 讜谞讞转讱 注爪诐 讗诪爪注讬 讟专驻讛 诪驻专砖讬诐 诪讞诇拽转 讝讜 讘诇诪注诇讛 诪讗专讻讜讘讛 讛转讞转讜谞讛 专"诇 砖谞砖讘专讛 讘注爪诐 讗诪爪注讬 讜讟注诐 讗讬住讜专 讛讗讘专 讛讜讗 诪砖讜诐 讗讘专 讛诪讚讜诇讚诇 诪驻谞讬 砖讚谞讜 讘讜 砖讻诇 砖讛讜讗 讻谉 讗讬谞讜 讬讻讜诇 诇讞讝讜专 讜诇讞讬讜转 讜诪讛 砖讛拽砖讜 讬讗诪专讜 讗讘专 砖讞讬讛 诪诪谞讛 诪讜讟诇 讘讗砖驻讛 讜讻讜' 讻讘专 驻专砖谞讜讛讜 讜讻谉 诪讛 砖讗诪专讜 砖讗讘专 注爪诪讜 诪讟诪讗 讘诪砖讗 讻诇讜诪专 砖讛砖讞讬讟讛 注讜砖讛 谞驻讜诇 讜诪讛 砖讛拽砖讜 讘讛 诪诪讛 砖讗诪专讜 砖砖讞讬讟转 讟专驻讛 讟讛专讛 讗讜转讜 讜讗转 讛讗讘专 讛诪讚讜诇讚诇 讘讛 讜诪讛 砖讗诪专 讘讜 注诇 砖讛讬讛 诪讞讝专 诇讛拽砖讜转 诪谞讬讙专讬 讘专讬讗转讗 讜讛讬讛 诇讜 诇讛拽砖讜转 诪诪转谞讬转讬谉 讚拽讗诪专 讛讜讻砖专讜 讘讚诪讬讛 讻诇讜诪专 诇拽讘诇 讟讜诪讗讛 讗诇诪讗 讚讟讜诪讗转 注爪诪讛 诪讬讛讗 讗讬谉 讘讛 讜诪讛 砖讛砖讬讘讜 讛讜讗 讚讗讬讻讗 诇讚讞讜讬讬 讻讚讚讞讬谞谉 诇注讬诇 专"诇 讚讛讜讻砖专讜 拽讗讬 讗讘砖专 讜诇讗 讗讗讘专 讛讗 讗讘专 诪讬讛讗 讗驻砖专 砖讗祝 讟讜诪讗转 注爪诪讜 讬砖 诇讜 讻讘专 讘讬专专谞讜 讛讻诇 诇诪注诇讛 讜讗讬谉 讛讻讜谞讛 注讻砖讬讜 讗诇讗 诇讘专专 讚讬谉 讞转讬讻转 讛专讙诇讬诐 讜砖讘讬专转诐 讜砖诪讬讟转诐 讜注谞讬谉 爪讜诪转 讛讙讬讚讬谉:



讝讛讜 诪讛 砖讘讬专专谞讜 讘注谞讬谉 讛砖诪讜注讛 诪转讜讱 讚讘专讬 讛诪驻专砖讬诐 注诐 诪讛 砖谞转讞讚砖 诇讟讜讘讛 诇讛讜住讬祝 注诇 讚讘专讬讛诐 讗讜 诇讙专讜注 诪讛诐 诪注转讛 谞砖讜讘 诇住讚专 讛注谞讬谉 讻诇讜 注诇 讛住讚专 讻诪讜 砖讬讬注讚谞讜 讜谞讗诪专:



砖诇砖 注爪诪讜转 讬砖 讘专讙诇讬 讛讘讛诪讛 讜讻谞讙讚谉 讘注讜祝 讛专讗砖讜谉 讛讜讗 讛讬专讱 讜专讗砖讜 诪讞讜讘专 诇讙讜祝 讜注讜诪讚 讘注爪诐 讞诇讜诇 砖讘讙讜祝 讻讘讜讻谞讗 讘讗住讬转讗 讜专讗砖讜 讝讛 讛讜讗 讛谞拽专讗 讘讜拽讗 讚讗讟诪讗 讜专讗砖讜 讛转讞转讜谉 诪讞讜讘专 注诐 讛注爪诐 讛砖谞讬 砖讗谞讜 诪讝讻讬专讬谉 注讻砖讬讜 讛注爪诐 讛砖谞讬 讛讜讗 讛谞拽专讗 砖讜拽 讜专讗砖讜 讛注诇讬讜谉 诪讞讜讘专 注诐 专讗砖 讛转讞转讜谉 砖诇 讬专讱 讜专讗砖讜 讝讛 讛讜讗 讛谞拽专讗 专讻讜讘讛 砖讻谞讙讚讜 讘讙诪诇 谞讬讻专 讜专讗砖讜 讛转讞转讜谉 诪讞讜讘专 注诐 专讗砖 讛注爪诐 讛砖诇讬砖讬 砖讗谞讜 诪讝讻讬专讬谉 注讻砖讬讜 讛注爪诐 讛砖诇讬砖讬 讛讜讗 讛谞拽专讗 专讙诇 讜讛讜讗 讛谞诪讻专 注诐 讛专讗砖 专讗砖讜 讛注诇讬讜谉 诪讞讜讘专 注诐 专讗砖 转讞转讜谉 砖诇 砖讜拽 讜专讗砖讜 讝讛 讛讜讗 谞拽专讗 专讻讜讘讛 讛谞诪讻专转 注诐 讛专讗砖 讜注诇讬讜 讗谞讜 讗讜诪专讬诐 讗专讻讜讘讛 住转诐 讜专讗砖讜 讛转讞转讜谉 诪讞讜讘专 注诐 驻专住讜转 讛专讙诇 谞诪爪讗讜 砖诇砖讛 砖诪讜转 讗诇讜 讛讬专讱 讜讛砖讜拽 讜讛专讙诇 讜砖诪讜转 专讗砖讬讛谉 讛注诇讬讜谞讬诐 讘讜拽讗 讚讗讟诪讗 专讻讜讘讛 砖讻谞讙讚讛 讘讙诪诇 谞讬讻专 讜专讻讜讘讛 讛谞诪讻专转 注诐 讛专讗砖 讗讜 讗专讻讜讘讛 住转诐 讜讬砖 讘讬谉 专讗砖 转讞转讜谉 砖诇 注爪诐 砖谞讬 诇专讗砖 注诇讬讜谉 砖诇 注爪诐 砖诇讬砖讬 讛谞诪讻专 注诐 讛专讗砖 注爪诐 拽讟谉 砖诪讞讘专 砖谞讬 讛专讗砖讬诐 讜讛讜讗 谞拽专讗 讘诇砖讜谉 转诇诪讜讚 注专拽讜诐 讜讘诇注"讝 讘讜专讬谞拽讬拽 讜诇诪注诇讛 诪讗讜转讜 讛注专拽讜诐 讜讛讜讗 住讜祝 讛注爪诐 讛砖谞讬 砖讘讜 转讜诇讬谉 讛讟讘讞讬诐 讗转 讛讘讛诪讛 爪讜诪转讬谉 讜诪转讞讘专讬谉 讘讘讛诪讛 砖诇砖讛 讙讬讚讬谉 讗讞讚 讙住 讜砖谞讬诐 讚拽讬诐 讜讛诐 讻诇驻讬 爪讚 驻谞讬诐 讛专讜讗讛 讙讜祝 讛讘讛诪讛 讜诪转驻砖讟讬谉 诪砖诐 诇诪注诇讛 讘注爪诐 讛讗诪爪注讬 讜讛讜讗 讛砖讜拽 注讚 砖诪转讞讬诇讬谉 诇讬讘诇注 讘转讜讱 讛讘砖专 讜诪转专讻讻讬诐 砖诐 讜讞讜讝专讬谉 讻注讬谉 讘砖专 讜讗讬谉 诇讛诐 诪砖诐 讜讗讬诇讱 讚讬谉 讙讬讚讬诐 讜砖讬注讜专诐 诪诪拽讜诐 讬爪讬讗转诐 注讚 诪拽讜诐 砖谞转专讻讻讜 讜诇讗 谞拽专讗讜 注讜讚 讙讬讚讬谉 讘讘讛诪讛 讙住讛 注讚 讗专讘注 讗爪讘注讜转 讜讬砖 讗讜诪专讬诐 砖砖 注砖专讛 讗爪讘注讜转 讜讗讬谉 讛讚讘专讬诐 谞专讗讬谉 讜讘讘讛诪讛 讚拽讛 诇讗 谞转驻专砖 讘讜 砖讬注讜专 注诇 爪讚 讛讻诪讜转 讗诇讗 注诇 爪讚 讗讬讻讜转 讜讛讜讗 诇驻讬 诪专讗讬讛谉 讜诪砖诪讜砖诐 讻诇 砖讛诐 注讜诪讚讬诐 讘拽砖讬诐 讜讛诐 诇讘谞讬诐 讛诐 谞拽专讗讬诐 讙讬讚讬诐 诪砖讛转讞讬诇讜 诇讛转专讻讱 讜诇讛爪讟讘注 讗讬谉 谞拽专讗讬谉 讙讬讚讬谉 讜住讜祝 讛讚讘专讬诐 讛讻诇 讞讜讝专 诇讚注转谞讜 诇讻谞讬住转诐 讘讘砖专 砖诪讻讬讜谉 砖诪转讞讬诇讬诐 诇讬讻谞住 讘讘砖专 讛诐 诪转讞讬诇讬诐 诇讛转专讻讱 讜诇讛爪讟讘注 讜讬砖 讘讬谉 砖谞讬 讗诇讜 讛砖讬注讜专讬诐 砖讬注讜专 讗讞讚 砖讛诐 诇讘谞讬诐 拽爪转 讜注讬谞诐 诪讝讛讬专 讻注讬谉 讛讝讻讜讻讬转 讗诇讗 砖讗讬谞讜 诇讜讘谉 讙诪讜专 讜谞拽专讗 讘诇砖讜谉 转诇诪讜讚 讝讬讙讬 讜讛讜讗 讘转讞诇转 讻谞讬住转诐 讘讘砖专 讜诇砖讬讟转谞讜 讗讬谞讜 讘讻诇诇 讛爪讜诪转 讻诇诇 讜讻谉 讬砖 讙讬讚讬谉 讘诪拽讜诐 讝讛 讘讘讛诪讛 讻诇驻讬 讞讜抓 讘爪讚 砖讛讝谞讘 砖讜拽祝 注诇讬讜 讜讗讬谞讜 讘讚讬谉 讛讗诪讜专 讘讙讬讚讬谉 讻诇诇 讜讻谉 讬砖 讘砖诇砖讛 讙讬讚讬谉 讗诇讜 讙讬讚讬诐 讗讞专讬诐 谞讘诇注讬诐 讘转讜讻诐 讜讗讜转诐 讛谞讘诇注讬诐 讗讬谞谉 讘讻诇诇 讙讬讚讬谉 讻诇诇:



讜讘注讜祝 讬砖 讘讜 讙诐 讻谉 砖诇砖 注爪诪讜转 砖讛讝讻专谞讜 讜讬砖 讘讜 讙讬讚讬诐 讙诐 讻谉 爪讜诪转讬谉 讘诪拽讜诐 砖讻谞讙讚讜 爪讜诪转讬谉 讘讘讛诪讛 讘住讜祝 讛注爪诐 讛砖谞讬 讜讬砖 注讜驻讜转 砖讬砖 讘诐 讗讜转讜 注专拽讜诐 砖讛讝讻专谞讜 讗诇讗 砖讘注讜祝 讬砖 讘讜 讙讬讚讬谉 讛专讘讛 讜讛诐 砖砖讛 注砖专 讜讻诇诐 讚拽讬诐 讜讗讬谉 讘讛诐 讚拽讚讜拽 讗诐 诇爪讚 驻谞讬诪讬 讗诐 诇爪讚 讞讬爪讜谉 讜讻讜诇诐 谞拽专讗讬诐 讙讬讚讬诐 讗诇讗 砖讬砖 诪讛诐 谞讘诇注讬诐 讘讗讞专讬诐 讜讗讬谉 谞拽专讗讬诐 讙讬讚讬诐 诇讗 诇讛砖诇诪转 诪谞讬谉 讜诇讗 诇讚讬谉 讗讬住讜专 砖讘讙讬讚讬谉 讜诪转驻砖讟讬谉 注诇 讛讚专讱 砖讘讬讗专谞讜 讘讘讛诪讛 讜砖讬注讜专 转讞讜诐 砖诇讛诐 注讚 讛讬讻谉 谞拽专讗讬谉 讙讬讚讬谉 诇讗 谞转驻专砖 讗诇讗 砖谞专讗讛 诇砖注专 讘讛诐 讻砖讬注讜专 诪讛 砖砖注专谞讜 讘讘讛诪讛 讚拽讛 诇驻讬 诪讛 砖讗谞讜 讻讜诇诇讬诐 讘讛 专"诇 诇讛讬讜转 住讜祝 讛讚讘专讬诐 注讚 砖讬转讞讬诇讜 诇讬讻谞住 讘讘砖专 砖讻诇 讛转讞讜诪讬谉 讜讛住讬诪谞讬谉 转诇讜讬讬诐 讘讛:



讛专讬 砖讘讬讗专谞讜 讜爪讬讬专谞讜 注讻砖讬讜 诪谞讬谉 讛注爪诪讜转 讜讛讙讬讚讬谉 讜转讻讜谞转诐 讜讛专讬 讗谞讜 诪转讞讬诇讬诐 注讻砖讬讜 诇讘讗专 讚讬谉 讛砖诪讟转 专讗砖讬 讛注爪诪讜转 讝讛 诪讝讛 讜讚讬谉 谞砖讘专 讗讬讝讛 注爪诐 砖讘讛诐 讗诇讗 砖讛讜讗 诇砖诐 注讚讬谉 讜讚讬谉 谞讞转讱 讗讬讝讛 注爪诐 诪讗诇讜 诪讻诇 讜讻诇 讜讚讬谉 驻住讬拽转 讛讙讬讚讬谉 讗讜 拽爪转诐:



讻诇 砖讬讚讜注 讘讙讬讚讬谉 砖谞讟诇讜 讻诇诐 讗讜 谞驻住拽讜 讘诪拽讜诐 砖讛诐 爪讜诪转讬诐 讜讛讜讗 诪专讗砖 讛转讞转讜谉 砖诇 注爪诐 砖谞讬 注讚 砖诪转讞讬诇讬谉 诇讛讻谞住 讘讘砖专 讗注"驻 砖讛注爪诪讜转 拽讬讬诪讬诐 讟专驻讛 谞讬讟诇讜 讗讜 谞驻住拽讜 拽爪转诐 诪讻诇 讜讻诇 讗诐 讘注讜祝 讟专驻讛 讗驻讬' 讘讗讞讚 诪讛诐 讗诐 讘讘讛诪讛 讗讬谞讛 讟专驻讛 讗讗"讻 谞驻住拽 专讜讘 诪谞讬谞诐 讜专讜讘 讘谞讬谞诐 讜讛讜讗 讛讗讞讚 讛讙住 注诐 讗讞讚 诪谉 讛砖谞讬诐 讛讚拽讬诐 讛讗 讗诐 谞驻住拽讜 砖谞讬诐 讛讚拽讬诐 讛专讬 谞砖讗专 专讜讘 讘谞讬谉 讜讗诐 谞驻住拽 讛讙住 讛专讬 谞砖讗专 专讜讘 诪谞讬谉:



谞驻住拽讜 讛讙讬讚讬谉 讘诪拽爪转 讗诐 讘讘讛诪讛 讗驻讬诇讜 谞驻住拽 专讜讘 砖谞讬诐 讜讗驻讬' 专讜讘 讛讙讚讜诇 讜专讜讘 讗讞讚 诪谉 讛讚拽讬诐 讻砖专讛 注讚 砖讬驻住拽 专讜讘 讻诇 讗讞讚 诪讛诐:



讘注讜祝 讙讚讜诇讬 讛诪讞讘专讬诐 诪讜专讬诐 诇讗讬住讜专 讘专讜讘 讗讞讚 诪讛诐 讜讬砖 诪讬 砖诪讜专讛 砖诇讗 诇讗住讜专 讗诇讗 讘专讜讘 讻讜诇诐 注诇 讛讚专讱 砖讘讗专谞讜 讘讘讛诪讛:



谞砖诪讟 专讗砖 注爪诐 讛讬专讱 诪诪拽讜诪讜 讜讛讜讗 讘讜拽讗 讚讗讟诪讗 讻讘专 讛转讘讗专 砖讗诐 谞驻住拽讜 讙讬讚讬谉 讛诪讞讘专讬谉 讜谞转讗讻诇讜 注讚 砖讗诐 讗讚诐 诪讜转讞谉 谞驻专讻讬诐 讟专驻讛 讜讗诐 诇讗 讻砖专讛 谞讞转讱 注爪诐 讛讬专讱 讘讗讬讝讛 诪拽讜诐 砖讘讻诇讛 讜讛讜讟诇 诇讗砖驻讛 讟专驻讛 讜讗驻讬' 谞砖讗专讜 砖讜拽 讜专讙诇 注诇 讬讚讬 讘砖专 讜讙讬讚讬谉 砖谞砖讗专讜 诇砖诐 讛讻诇 讟专驻讛 谞砖讘专 注爪诐 讝讛 讜诇讗 讬爪讗 诇讞讜抓 讗诐 讗讬谉 专讜讘 讘砖专 砖注诇 讛注爪诐 拽讬讬诐 讛讻诇 讟专驻讛 讜讗诐 专讜讘 讘砖专 拽讬讬诐 讻砖专讛 讜讗讬谉 讗谞讜 爪专讬讻讬诐 讘讛 诇注讜专 讜讘砖专 讞讜驻讬谉 讗转 专讜讘讜 讜讻讚注转 砖谞讬讛 砖讛讝讻专谞讜 讘诪砖谞讛 讜讛讬讗 注拽专:



谞砖讘专 注爪诐 讝讛 讜讬爪讗 诇讞讜抓 讗注"驻 砖专讜讘 讘砖专 拽讬讬诐 讗诐 讗讬谉 注讜专 讜讘砖专 讞讜驻讬谉 专讜讘 讛砖讘专 讟专驻讛 讜讗诐 注讜专 讜讘砖专 讞讜驻讬谉 讗转 专讜讘讜 讻砖专讛 砖讻诇 谞砖讘专 讛注爪诐 讜诇讗 讬爪讗 诇讞讜抓 讘专讜讘 讘砖专 拽讬讬诐 讗讜 讬爪讗 诇讞讜抓 讜注讜专 讜讘砖专 讞讜驻讬谉 讗转 专讜讘讜 讜诇讗 讬爪讗 讗诇讗 诪讬注讜讟讜 讞讜讝专 讛讜讗 讜诪转专驻讗 讛讗 讻诇 砖谞砖讘专 讜讗讬谉 专讜讘 讘砖专 拽讬讬诐 讗讜 讬爪讗 诪拽爪转讜 讜讗讬谉 注讜专 讜讘砖专 讞讜驻讬谉 讗转 专讜讘讜 讛专讬 讛讜讗 讻谞讞转讱 讜讬砖 诪驻专砖讬诐 砖讚讬谉 讬爪讗 诇讞讜抓 讜诇讗 讬爪讗 讛讻诇 砖讜讛 讜砖谞讬讛诐 爪专讬讻讬诐 注讜专 讜讘砖专 讞讜驻讬谉 讗转 专讜讘讜 讜讗讬谉 谞专讗讛 讻谉 砖讛专讬 诪砖谞转谞讜 诇讗 讛讜讝讻专 讘讛 讬爪讗 诇讞讜抓 讜诪转讜讱 讻讱 诇讗 讛爪专讬讻讛 讗诇讗 诇专讜讘 讘砖专 拽讬讬诐 讜讘专讬转讗 讛讝讻讬专讛 讬爪讗 诇讞讜抓 讜讛爪专讬讻讛 诇注讜专 讜讘砖专 讞讜驻讬谉 讗转 专讜讘讜 讜讻谉 注拽专 讜讝讜 讛讬讗 砖谞讞诇拽讜 注诇讬讛 专讘 讜砖诪讜讗诇 讜讛诇讻讛 讻专讘:

讻诇 砖讗谞讜 讗讜住专讬谉 讗转 讛讗讘专 讜诪转讬专讬谉 讗转 讛讘讛诪讛 讬砖 讗讜诪专讬诐 砖爪专讬讱 诇讞转讜讱 诪拽讜诐 讛砖讘专 诪谉 讛注爪诐 讛谞砖讗专 讘讛讬转专 讜讻诪讜 砖讗诪专讜 诇诪注诇讛 讘讗讘专 砖诇 注讜讘专 诇讗 谞爪专讻讛 讗诇讗 诇诪拽讜诐 讞转讱 讜讗讬谞讬 诪讜讚讛 讘讻讱 砖讗诐 讗诪专讜 讘讗讘专 砖诇 注讜讘专 讜讚讬谉 讛讜讗 诪驻谞讬 砖讗讬谉 诪拽讜诐 讛讞转讱 讘讻诇诇 讻诇 砖讘讘讛诪讛 转讗讻诇讜 讛讜讗讬诇 讜驻讬讛 讻诇驻讬 讞讜抓 讗讘诇 讘讗讘专 讛诪讚讜诇讚诇 讗讬谉 爪专讬讱 讘讻讱:



专讙诇讬 讛讘讛诪讛 讛专讗砖讜谞讬诐 讗讬谞诐 讘讻诇诇 讝讛 诇注谞讬谉 讗讬住讜专 讛讘讛诪讛 讗诇讗 讗祝 讗诐 谞砖讘专 注诇讬讜谉 砖讘讛 讗讜 谞砖诪讟 诪诪拽讜诐 讞讘讜专讜 讘讙讜祝 讛讘讛诪讛 讻砖专讛 讜讗讬谉 讞讜砖砖讬谉 诇专讬讗讛 讻诇诇 讻讚专讱 讙祝 砖讘注讜祝 讗讘诇 诇注谞讬谉 注爪诪讜转 注爪诪谉 讻诇 砖谞砖讘专 讗讬讝讛 注爪诐 讘讗讬讝讛 诪拽讜诐 砖讘讜 讗诐 讬爪讗 诇讞讜抓 讜讗讬谉 注讜专 讜讘砖专 讞讜驻讬谉 讗转 专讜讘讜 讗讜 诇讗 讬爪讗 讜讗讬谉 专讜讘 讘砖专 拽讬讬诐 讛讗讘专 讗住讜专 讻讚讬谉 讛讗讘专 讛诪讚讜诇讚诇 讜讗诐 诇讗 讬爪讗 诇讞讜抓 讜专讜讘 讘砖专 拽讬讬诐 讗讜 砖讬爪讗 讜注讜专 讜讘砖专 讞讜驻讬谉 讗转 专讜讘讜 诪讜转专 讗祝 讛讗讘专 讜讻谉 讛讚讬谉 讘讗讙驻讬 讛注讜祝 讗诇讗 砖讘讙祝 讗诐 谞砖诪讟 诪诪拽讜诐 讞讘讜专讜 讘讙讜祝 讟专驻讛 诪讞砖砖 讛专讬讗讛 讗讜 转讘讚拽 讻诪讜 砖讛转讘讗专:



诪讛 砖讘讬讗专谞讜 诇注谞讬谉 讗讬住讜专 讗讘专 砖讗诐 讬爪讗 诇讞讜抓 爪专讬讱 砖讬讛讗 注讜专 讜讘砖专 讞讜驻讬谉 讗转 专讜讘讜 爪专讬讱 砖讬讛讗 诪讞讜驻讛 讘专讜讘 注讘讬讜 讜专讜讘 讛拽驻讜 讜讛讻讜谞讛 讘专讜讘 注讘讬讜 砖诇讗 讬爪讗 专讜讘 讞诇诇 讛注爪诐 讘讞讜抓 讗诇讗 砖讬讛讗 诪讬注讜讟 讛讞诇诇 谞讙诇讛 讜专讜讘讜 谞讻住讛 讗讘诇 讗诐 专讜讘 讛讞诇诇 讘讞讜抓 讗驻讬' 讬爪讗 讚专讱 谞拽讘 拽讟谉 讜专讜讘 讘砖专 砖讘住讘讬讘讜转 讛砖讘专 拽讬讬诐 讗住讜专 讜专讜讘 讛拽驻讜 讛讜讗 砖爪专讬讱 砖讬讛讗 专讜讘 讛拽祝 讛注爪诐 谞讻住讛 砖讗诐 讛讬讛 专讜讘 讛讬拽祝 讛注爪诐 诪讙讜诇讛 讗注"驻 砖讞诇诇讜 谞讚讞拽 诇爪讚 讛注讜专 讜讛讘砖专 讜诇讗 谞讙诇讛 讻诇诇 讗住讜专:



讜讬砖 诪讬 砖诪驻专砖 专讜讘 讞诇诇讛 讜专讜讘 讛拽驻讛 讛讻诇 讘讞诇诇 讛注爪诐 讜讻注讬谉 专讜讘 讞诇诇 讜专讜讘 讛讬拽祝 讛讗诪讜专 讘讙专讙专转 砖驻注诪讬诐 砖讛注爪诐 注讘 诪爪讚 讗讞讚 讜讚拽 诪谞讙讚讜 砖诇 讗讜转讜 爪讚 讜诇驻注诪讬诐 诪讞讜驻讛 专讜讘 讛拽驻讜 讜诇讗 专讜讘 讞诇诇讜 讻砖讛砖讘讬专讛 诪爪讚 讛注讘 讜诇驻注诪讬诐 专讜讘 讛拽驻讜 讜诇讗 专讜讘 讞诇诇讜 讻砖讛砖讘讬专讛 讘讗讛 诪爪讚 讛讚拽 注诇 讛讚专讱 砖驻讬专砖谞讜 讘讙专讙专转:



注讜专 诇讘讚讜 讗注"驻 砖讛讬讛 诪拽讬祝 专讜讘 讞诇诇讜 讜专讜讘 讛拽驻讜 讗讬谞讜 诪爪讬诇 讗讗"讻 讬砖 注诪讜 讘砖专 讜诪讙讚讜诇讬 讛诪讞讘专讬诐 讞讜诇拽讬诐 讘讝讜 讛讬讛 讛注讜专 讞讜驻讛 讞爪讬 讛砖讘专 讜讘砖专 讞讜驻讛 讗转 讛谞砖讗专 讗讬谞讜 诪爪讬诇 注讚 砖讬讛讗 讛专讜讘 诪讞讜驻讛 讘讘砖专 讗讘诇 讗诐 讛讬讛 讛专讜讘 诪讞讜驻讛 讘讘砖专 讜讛注讜专 诇讘讚讜 诪砖诇讬诐 诇专讜讘讜 讻砖专讛 讜讘砖专 砖讗诪专谞讜 讬砖 讗讜诪专讬诐 讚讜拽讗 讘注讜专 注诇 讙讘讬讜 讜讬砖 讗讜诪专讬诐 讗祝 讘砖专 诇讘讚:



讚讘专讬诐 讗诇讜 讘讘讛诪讛 谞讗诪专讜 讗讘诇 注讜驻讜转 讛讜讗讬诇 讜专讻讬诐 讛诐 讛专讬 注讜专 砖诇讛诐 专讱 讜讚讬 诇谞讜 讘诪讞爪讛 注讜专 讜讘诪讞爪讛 讘砖专 讗讘诇 注讜专 诇讘讚讜 讗讬谞讜 诪爪讬诇 讗诇讗 讘专讗砖 讛转讞转讜谉 砖诇 砖讜拽 讜讻谉 讻诇 砖诇诪讟讛 诪讝讛 砖讻讱 讚专讻讜 砖诇讗 诇讛讬讜转 砖诐 讗诇讗 讛注讜专 诇讘讚 讜讛讜讗 讚讘拽 砖诐 讜诪讙讬谉 讻讘砖专 讜讛专讬 讛讞讝讬拽 讛注讜专 讘砖诇讜 讜讬砖 讗讜诪专讬诐 砖讘注讜驻讜转 讛讙住讬诐 爪专讬讻讬诐 讗谞讜 诇讞驻讬讬转 专讜讘 讘砖专 讘诪拽讜诪讜转 砖讬砖 砖诐 讘砖专:



讛讬讛 砖诐 注讜专 诇讘讚讜 讘诇讗 讘砖专 讗诇讗 砖谞转讞讚砖讜 专讬专讬诐 讘讬谉 注讜专 诇讘砖专 讬砖 讗讜诪专讬诐 砖讗讜转诐 专讬专讬诐 诪诪诇讗讬诐 诪拽讜诐 讛讘砖专 讜讻砖专讛 讜讛诐 讙讜专住讬诐 注诇 讝讛 讘转诇诪讜讚 讚拽谞讗 诪砖讻讗 专讬专讬讛 讜讗谞讜 讙讜专住讬诐 讚讬讚讬讛 讻诇讜诪专 讛讞讝讬拽 讛注讜专 讘砖诇讜 注诇 讛讚专讱 砖讘讬讗专谞讜:





诪讛专砖"讗 - 讞讬讚讜砖讬 讛诇讻讜转

讙诪' 讜讗"讚 诪讗讬 专讜讘讜 专讜讘 讻诇 讗' 讜讗' 讻讜' 讜讚讘专讬 讛专讗"砖 讘讝讛 拽砖讬诐 诇讛讜诇诪诐 讜爪专讬讻讬谉 注讬讜谉 注"砖:


转讜住' 讘讚"讛 讜讗诐 诇讗讜 讝讛 讜讝讛 讗住讜专 讻讜' 讜讗讙讘 住讬驻讗 谞拽讟 谞讞转讻讜 讚诇诪讟讛 讻讜' 注讻"诇 驻讬' 讘住讬驻讗 讚讛讬讬谞讜 讘诇诪注诇讛 讗讙讘 专讬砖讗 讚讬诇讬讛 讚讛讬讬谞讜 诇诪讟讛 谞拽讟 谞讞转讻讜 讜讛诇砖讜谉 拽爪转 诪讙讜诪讙诐 讜讚讜"拽:





诪讛专"诐

转讚"讛 专讜讘 注讜讘讬讜 讜讻讜' 讝讬诪谞讬谉 讚诪砖讻讞转 诇讛 讝讛 讘诇讗 讝讛 砖讗讬谉 讛注爪诐 注讙讜诇 讜讻讜'. 驻讬' 讚讘专讬 讛转讜住' 讘驻砖讬讟讜转 讛讜讗 讝讛 讚讻砖讛注爪诐 注讙讜诇 讗讬谉 砖讬讬讱 诇讞诇拽 讘讬谉 专讜讘 注讜讘讬讜 诇专讜讘 讛讬拽驻讜 讚专讜讘 注讜讘讬讜 讛讜讗 讘注爪诪讜 专讜讘 讛讬拽驻讜 讗讘诇 讻砖讗讬谉 讛注爪诐 注讙讜诇 讗诇讗 专讞讘 诪爪讚 讗讞讚 讜诪讬爪专 诪爪讚 讗讞讚 讗讝 讘诪拽讜诐 讛专讞讘 谞拽专讗 专讜讘 注讜讘讬讜 讜讛讬拽祝 讻诇 砖讗专 讛注爪诐 谞拽专讗 专讜讘 讛讬拽驻讜 讜驻诇讬讙讬 诇讬砖谞讬 讛讬 诪讬谞讬讬讛讜 讘注讬 讛诇讻讱 讘注讬谞谉 转专讜讬讬讛讜 讜诪诇砖讜谉 讛专讗"砖 诪砖诪注 讚讻砖讛讜讗 诪讬爪专 讜讛讜诇讱 讛专讘讛 讗讝 讛讜讬 专讜讘 讛讬拽驻讜 讬讜转专 诪专讜讘 注讜讘讬讜 讜讚讬讜 讘专讜讘 讛讬拽驻讜 讜讻砖讗讬谉 诪讬爪专 讜讛讜诇讱 讛专讘讛 讗讝 讛讜讬 专讜讘 注讜讘讬讜 讬讜转专 讜注讜讚 注讬讬谉 讘讟讜专 讬"讚 住讬诪谉 谞"讛 砖讻转讘 砖诐 讙"讻 讘诇砖讜谉 讗讞专:





讞讻诪转 砖诇诪讛

讙诪' 诇讚讞讜讬讬 讻讚讚讞讬谞谉 讻讜'. 谞"讘 谞专讗讛 砖讝讛 诇砖讜谉 住转诐 讙诪' 讜拽"诇:


专砖"讬 讘讚"讛 讜讗诐 诇讗讜 讻讜' 诪讚讜诇讚诇 讜诇砖诪讜讗诇 讻讜' 讛讚"讗:


讘讚"讛 讗专讬讜讱 讻讜' 讗专讬讜讱 诪诇讱 讻讜'. 谞"讘 驻讬专讜砖 讜讚讬谞讗 讚诪诇讻讜转讗 讚讬谞讗:





专砖"砖

讙诪专讗 讗谞谉 注讜专 讗讜 讘砖专 转谞讬谞谉. 谞专讗讛 讚专"诇 诪驻专砖讬谞谉 诇讛 讻谉 讚讛讜讬"讜 诪谉 讜讘砖专 讛讜讗 讜' 讛诪讞诇拽 讜讻讛"讙 驻讬专砖讜 讛转讜住' 讘讘"拽 (拽讬讚) 讘讚"讛 诇驻讬 注"砖 讜讘诪讛 砖爪讬讬谞转讬 砖诐 (诪讟 讘):



专砖"讬 讚"讛 讛谞讛讜 讙讬讚讬谉 讛专讻讬谉. 讚讛讜讜 诪爪讟专驻讬谉 诇讘砖专. 谞"诇 讚住"诇 讚讗驻讬' 诇住"讚 讚专讘讗 诪"诪 诇讗 注讚讬驻讬 诪注讜专讜 讚讘专 讙讜讝诇讗 讚谞讗讻诇 讜讗驻"讛 讚讜拽讗 诪爪讟专祝 讗讘诇 讘驻"注 诇讗 讻诪讜 砖驻住拽 讘砖讜"注. 讜注讜讚 谞"诇 讚讗驻讬' 诇诪讗讬 讚讛讚专 讘讬讛 专讘讗 诪"诪 诪讜讚讛 讚诪砖诇讬诪讬谉 讚诇讗 讙专注讬 诪注讜专 讘讛诪讛. 讜讛驻讜住拽讬诐 砖转拽讜 讘讝讛:





讛讙讛讜转 讬注讘"抓

讙诪壮 讻讬 讗诪专讬转讛 拽诪讬 讚专讘讗 讻爪"诇:


砖诐 讚讗转讜 诇拽诪讬壮 讚专讘讗 讗诪专 专讘讗 讻爪"诇. (讜讻谉 诇拽诪谉) (讜讻"讛 讛讙专讬"讘). 谞"讘 谞壮壮诇 讚专讘讗 讙专住讬谞谉 讛讻讬 诪讜讻讞 讘住诪讜讱 讚驻专讬讱 注诇讬壮 诪讚专讘讗 讜讙诐 诪讚讗讬转讬讘讬' 专"驻. 讚讛讜讛 转诇诪讬讚讬壮 讚专讘讗 诇讗 讚专讘讛:


专砖"讬 讚"讛 诪讜讟诇 讘讗砖驻讛 讜讻讜壮 讜讗转讛 讞讜转讻讜. 谞"讘 诇讗讞专 砖讞讬讟讛:


讚"讛 讗专讬讜讱 讜讻讜' 讘讚讬谞讬. 谞"讘 讚讬谞讗 讚诪诇讻讜转讗 讚谞讬谞讗 讜讘讗讬住讜专讬 拽讬"诇 讻专讘 诇讙讘讬 砖诪讜讗诇 讛讬讬谞讜 讗诇住专 讗诇 讗住专:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专讘 驻驻讗 讛诇讻讱. 诇注讬诇 讚祝 住讛 注"讗 砖讘转 讚祝 讻 注"讗:





砖注专讬 转讜专转 讘讘诇

(注讜 讘) 讻讬 住诇讬拽 专' 讝讬专讗 讗砖讻讞讬讛 诇专' 讬专诪讬讛 讜讻讜'.鈥斪炞ぷ欁ㄗ�"讬 谞专讗讛, 砖专' 讬专诪讬讛 住转诐 讛讜讗 专' 讬专诪讬讛 讘专 讗讘讗*讜讚诇讗 讻讛讙讛讜转 讛讘"讞 砖讛讙讬讛 讻讗谉 注"驻 驻讬' 专砖"讬: "讻讬 住诇讬拽 专' 讝讬专讗 讗砖讻讞讬讛 诇专' 讬专诪讬讛 讘专 讗讘讗".. 讜讗讬谉 讝讛 诪讞讜讜专, 砖讛专讬 专' 讬专诪讬讛 住转诐 讛讬讛 转诇诪讬讚讜 砖诇 专' 讝讬专讗 (注讬' 诪"砖 讘诪谞讞' 驻讗 讘), 讗讘诇 专' 讬专诪讬讛 讘专 讗讘讗 讛讬讛 专讘讜 砖诇 专' 讝讬专讗 (注讬' 转注谞讬转 讬讘 讘 讜讘"讘 诪讝 讘) 讜转诇诪讬讚 讞讘专 诇专讘 (讘专讻讜转 讻讝 讘). 讜注讜讚 讚诇注讬诇 (谞讝 注"讗 讜注"讘) 诪讘讜讗专, 砖讙诐 诇讗讞专 砖注诇讛 专' 讝讬专讗 诇讗"讬 注讚讬讬谉 讛讬讛 专' 讬专诪讬讛 讘专 讗讘讗 讘讘讘诇, 讗诐 诇讗 砖谞讗诪专 讚转专讬 专' 讬专诪讬讛 讘专 讗讘讗 讛讜讜*注讬' 讘住讛"讚 注' 专' 讬专诪讬讛 讘专 讗讘讗 讘砖诐 转讜住' 拽讬讚讜砖讬谉 诪讜 讗 讚"讛 谞专讗讬谉.. 讜讻讘专 讛讜讻讞谞讜 讘讚讘专讬谞讜 注诇 住讚专 讛讚讜专讜转 (注' 专' 讬专诪讬讛 讘专 转讞诇讬驻讗), 讚专' 讬专诪讬讛 住转诐, 砖注诇讛 诇讗"讬, 讛讜讗 讘专 转讞诇讬驻讗.

